ราคาน้ำมันปิดพุ่ง/ดาวโจนส์ลง/ทองบวก
ดาวโจนส์ปิดลบ 112.24 จุด ด้านราคาน้ำมันพุ่งอีก 2.22 ดอลลาร์ ขณะที่ทองคำบวก 2.80 ดอลลาร์
10 พ.ย. 2564

ดัชนีเฉลี่ยอุตสาหกรรมดาวโจนส์ปิดที่ 36,319.98 จุด ลดลง 112.24 จุด หรือ -0.31%, ดัชนี เอสแอนด์พี 500 ปิดที่ 4,685.25 จุด ลดลง 16.45 จุด หรือ -0.35% และดัชนีแนสแดค ปิดที่ 15,886.54 จุด ลดลง 95.81 จุด หรือ -0.60%ดัชนีดาวโจนส์ตลาดหุ้นนิวยอร์กปิดลบเมื่อวันที่ 9 พ.ย. เนื่องจากนักลงทุนเทขายทำกำไรหลังจากตลาดปิดทำนิวไฮติดต่อกันหลายวัน รวมทั้งความกังวลเกี่ยวกับภาวะเงินเฟ้อในสหรัฐ โดยดัชนีราคาผู้ผลิต (PPI) ซึ่งเป็นมาตรวัดเงินเฟ้อจากการใช้จ่ายของผู้ผลิต พุ่งขึ้น 0.6% ในเดือนต.ค. เมื่อเทียบรายเดือน หลังจากปรับตัวขึ้น 0.5% ในเดือนก.ย. นอกจากนี้ นักลงทุนยังกังวลว่า มาตรการกระตุ้นเศรษฐกิจวงเงินกว่า 1 ล้านล้านดอลลาร์ของประธานาธิบดีโจ ไบเดนอาจหนุนให้เงินเฟ้อดีดตัวขึ้น ซึ่งจะทำให้ธนาคารกลางสหรัฐ (เฟด) ปรับขึ้นอัตราดอกเบี้ยเร็วกว่าที่คาดไว้สัญญาน้ำมันดิบเวสต์เทกซัส อินเตอร์มีเดียต หรือไลต์สวีตครูด งวดส่งมอบเดือนธันวาคม เพิ่มขึ้น 2.22 ดอลลาร์ ปิดที่ 84.15 ดอลลาร์ต่อบาร์เรล ด้านเบรนต์ทะเลเหนือลอนดอน งวดส่งมอบเดือนธันวาคม เพิ่มขึ้น 1.35 ดอลลาร์ ปิดที่ 84.78 ดอลลาร์ต่อบาร์เรลสัญญาน้ำมันดิบเวสต์เท็กซัส ตลาดนิวยอร์กปิดพุ่งขึ้นแตะระดับสูงสุดในรอบ 2 สัปดาห์ และเป็นการปิดบวกติดต่อกันวันที่ 3 เนื่องจากนักลงทุนยังคงมีมุมมองว่า การผ่านร่างกฎหมายการลงทุนด้านโครงสร้างพื้นฐานของสหรัฐจะช่วยกระตุ้นเศรษฐกิจและความต้องการใช้น้ำมันในประเทศราคาทองคำโคเม็กซ์งวดส่งมอบเดือนธันวาคม เพิ่มขึ้น 2.80 ดอลลาร์ ปิดที่ 1,830.80 ดอลลาร์ต่อออนซ์